Bernhard B. Fjærestrand

Bernhard B. Fjærestrand (født 1879 i Porsgrunn, død 1951 i Oslo) var en norsk sangdikter, hymnolog og offiser i Frelsesarmeen.

Fjærestrand var med i Frelsesarmeen fra han var ung, og jobbet der med organisasjonens blad Krigsropet. Her var han redaktør fra 1937 til han ble pensjonert i 1944.

Fjærestrand skrev mange sanger, og var representert med 21 sanger i Frelsesarmeens sangbok fra 1977. I utgaven fra 2010 er han representert med seks tekster.Lundes sang- og salmeleksikon. Bakgrunnen for sangskattene fra kirke og bedehus, Oslo: Lunde, 1997, s. 110. Elektronisk utgave. og én tekst i Norsk salmebok 2013.Norsk salmebok 2013, Eide Forlag, 2013, Stavanger, ISBN 978-82-514-0764-9

Høsten 1940 satt han noen måneder i fengsel på Møllergata 19 fordi Krigsropet, som eneste norske organ, hadde hatt en hilsen til kong Haakon på hans 68-årsdag i august 1940.

Fjærestrand skrev to bøker. Den første var en populærteologisk bok om Guds usigelige gave - evig liv (1942). Den andre var en biografi over frelsesoffiseren Reinert Gundersen, som ble gitt ut etter forfatterens død, Gå ut - og forkynn (1957).

 Referanser 

Kategori:Norske salmediktere
Kategori:Frelsesarméoffiserer